Visagino savivaldybės 2021–2030 metų strateginio plėtros plano projekto pristatymo suinteresuotiems verslininkams

**PROTOKOLAS Nr.\_\_**

2022-10-06

Visaginas

Susitikime dalyvavo verslo atstovai, Visagino savivaldybės administracijos Strateginio planavimo ir investicijų valdymo skyriaus [vyriausioji specialistė](https://visaginas.lt/struktura-ir-kontaktai/kontaktai/46/c140/viewfunctions), VšĮ Visagino ekonomikos plėtros agentūros darbuotojai – turto administravimo vadovė, verslo projektų vadovas, investicinių projektų vadovė. Susitikimą moderavo VšĮ Visagino ekonomikos plėtros agentūros direktorė.

Susitikimo pradžia 15.00 val.

SUSITIKIMO EIGA. VšĮ Visagino ekonomikos plėtros agentūros direktorė pristatė Visagino savivaldybės 2021–2030 metų strateginio plėtros plano (SPP) pagrindinius strateginius tikslus, siektinus rezultatus ir planuojamus jų įgyvendinimo rodiklius, taip pat numatomus paruošti investuotojams sklypus.

Susitikime dalyvavę verslininkai aktyviai teikė pastabas  bei pasiūlymus dėl verslo plėtros poreikių, miesto aplinkos pokyčių bei kitų verslui būtinų veiksmų:

* potencialiems investuotojams siūlyti tik sklypus su infrastruktūra be jokių papildomų statinių;
* rasti galimybes Visagino miesto ir premiesčio teritorijose leisti statyti katilinę, saulės elektrines, daryti gręžinius;
* savivaldybės tinklapyje teikti kaip įmanoma daugiau verslams, gyventojams bei atvykstantiems reikalingos informacijos apie apgyvendinimą, apibendrintą informaciją apie siūlomas bei reikiamas darbo vietas, statistinius duomenis apie nedarbo lygį ir pan., taip pat iš skirtingų šaltinių finansuojamus projektus;
* sutvarkyti žemės sklypo, kur dabar randasi nelegalus valtinės statinys, statusą, kad būtų galima pastatyti naują šiuolaikišką valtinę;
* pritaikyti apleistus pastatus (kaip pvz. 4 mokykla) verslui įkurt sporto klubus;
* iš naujo parengti atliekų tvarkymo apmokestinimo sistemą, kadangi atliekos susidaro ne nuo kvadratinių metrų, tačiau nuo veiklos, o dabartinė sistemą nesuprantama net ir toms įmonėms, kurios veikia kitose savivaldybėse ar šalyse, ir tuomet prarandamas konkurencingumas

Susirinkimo dalyviai prašė atsižvelgti į pastabas bei pasiūlymus bei pagal galimybę įtraukti į SPP.

Susitikimo sekretorė Investicinių projektų vadovė

VšĮ Visagino ekonomikos plėtros agentūros direktorė